Kimia Yousufi

Kimia Yousufi, også kjent som Kamia Yousofi (født 1996) er en afghansk friidrettsutøver som konkurrerer i sprintløp og har deltatt i Sommer-OL 2016 og Sommer-OL 2020. Hennes foreldre er opprinnelig fra Kandahar i Afghanistan, men hun er født i Mashhad, og bor i Sydney i Australia.

Hun begynte med friidrett i 2013.

 Personlig liv 
Yousufis foreldre flyktet fra Afghanistan til Iran da Taliban regjerte i Afghanistan. Da hun var 17 år gammel ble hun «oppdaget» av Afghanske myndigheter, og etter tre års trening deltok hun i South Asian Games 2016, og samme år ble hun tatt ut til å representere Afghanistan under Sommer-OL 2016, der hun også var flaggbærer under åpningsseremonien.Scroll.in - Video: Afghanistan's only woman athlete at the Olympics is running alone but fighting for all women, besøkt 17. august 2021. 

Hun er utdannet ingeniør fra Kabul University.Olympics.com - Kimia Yousofi , besøkt 5. august 2021.

Da Taliban overtok makten i Afghanistan i 2021 flyktet hun til Australia.

 Idrettskarriere 
Yousufi ble afghansk mester på 100 meter i 2014. I 2016 deltok hun i South Asian Games, der hun deltok på 200 meter, men ble slått ut i forsøksheatet der hun løp på 30,39 sekunder.South Asian Games 2016 - Results, besøkt 17. august 2021. Hun representerte Afghanistan under Sommer-OL 2016 i Rio de Janeiro, der hun ble utslått i den innledende runden på 100 meter. Hun satte der ny nasjonal rekord på 14,02 sekunder.Rio 2016 - Athletics – Women's 100m – Preliminary Round, besøkt 5. august 2021. Hun var flaggbærer under åpningsseremonien i OL 2016.

Yousofi deltok i Asian Indoor Games 2017, men ble slått ut i forsøksheatet på 60 meter der hun løp på 8,90 sekunder. Hun deltok på 100 meter under Asialekene 2018, og ble der slått ut i forsøksheatet.World Athletics - Kimia Yousofi - Results, besøkt 5. august 2021.

Hun representerte Afghanistan under Sommer-OL 2020 i Tokyo, som ble arrangert i 2021, Der hun deltok på 100 meter. Hun løp på 13,29 i den innledende runden, som var ny afghansk rekord, men hun gikk ikke videre til forsøksheatet.Olympics.com - Athletics - Women's 100m - Preliminary Round - Heat 1 Results , besøkt 5. august 2021. Under åpningsseremonien var hun flaggbærer.World Athletics - Athletics flag bearers help to light up Olympic Opening Ceremony in Tokyo , besøkt 5. august 2021.

Hun representerte Afghanistan igjen under Sommer-OL 2024 i Paris, der hun deltok på 100 meter. Hun løp på 13,42 sekunder i den innledende runden, og endte sist i sitt heat, og gikk ikke videre til forsøksheatene.Olympics.com - Paris 2024 - Kimia Yousofi, besøkt 2. august 2024.

 Referanser 

 Eksterne lenker 


Kategori:Personer fra Mashhad
Kategori:Afghanske sprintere
Kategori:Afghanske mestere i friidrett
Kategori:Deltakere for Afghanistan under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Afghanistan under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Afghanistan under Sommer-OL 2024
Kategori:Friidrettsutøvere under Sommer-OL 2024